Ο **Ρομπέρτο Λουίς Γκασπάρ ντε Ντέους Σεβέρο**, (γεννήθηκε 3 Μαΐου 1976), γνωστός ως **Μπέτο**, είναι Πορτογάλος πρώην ποδοσφαιριστής, ο οποίος αγωνιζόταν κυρίως ως κεντρικός αμυντικός.

Πέρασε το μεγαλύτερο μέρος της επαγγελματικής του καριέρας αγωνιζόμενος με τα χρώματα της Σπόρτινγκ (δέκα σεζόν, περισσότερες από 300 επίσημες συμμετοχές και πέντε τίτλοι σε συλλογικό επίπεδο), ενώ αγωνίστηκε, επίσης, στη Γαλλία και την Ισπανία, όπου και αγωνίστηκε με τα χρώματα της Ρεκρεατίβο δε Ουέλβα για διάστημα τριών σεζόν.

Ο Μπέτο αγωνίστηκε σε διεθνές επίπεδο με την Εθνική Πορτογαλίας, με την οποία και συμμετείχε στο Παγκόσμιο Κύπελλο του 2002, καθώς και σε δύο ευρωπαϊκά πρωταθλήματα, πραγματοποιώντας, συνολικά, 31 διεθνείς συμμετοχές.

Συλλογική Καριέρα
-----------------

### Σπόρτινγκ

Προερχόμενος από τα τμήματα υποδομής του συλλόγου της Πριμέιρα Λίγκα, Σπόρτινγκ Λισαβόνας, ο, γεννημένος στη Λισαβόνα, Μπέτο πέτυχε να καθιερωθεί ως στέλεχος της πρώτης ομάδας του συλλόγου, κατά τη διάρκεια της σεζόν 1996-97 σε ηλικία μόλις 20 ετών, έπειτα από δύο σεζόν κατά τη διάρκεια των οποίων ο ίδιος αγωνίστηκε ως δανεικός σε άλλους συλλόγους. Ως ηγέτης της αμυντικής γραμμής και αρχηγός πέτυχε ορισμένα σημαντικά τέρματα, μεταξύ άλλων απέναντι στην ΦΚ Πόρτο, όμως και δύο αυτογκόλ στη διάρκεια αναμέτρησης με αντίπαλο την ΣΛ Μπενφίκα, μία εντός έδρας ήττα με σκορ 1–2.

Ο Μπέτο κατέκτησε δύο φορές το εθνικό πρωτάθλημα, το 2000 και το 2002, πετυχαίνοντας το νταμπλ στη διάρκεια της τελευταίας αυτής σεζόν. Κατά τη διάρκεια της δεκαετούς παρουσίας του με τους *Λέοντες*, κατάφερε να πετύχει τουλάχιστον ένα τέρμα ανά σεζόν.

### Ρεκρεατίβο

Έπειτα από επιδείνωση των σχέσεών του με τον προπονητή του συλλόγου, Πάουλο Μπέντο, τον Ιανουάριο του 2006, ο Μπέτο μεταγράφηκε στην ομάδα της γαλλικής Λιγκ 1, ΦΚ Ζιροντέν ντε Μπορντώ, έναντι ποσού της τάξεως του €1 εκατομμυρίου, ωστόσο αγωνίστηκε ελάχιστα κατά τη διάρκεια της πενταετούς παραμονής του στον γαλλικό σύλλογο. Κατά την ύστατη ημέρα της θερινής μεταγραφικής περιόδου του ιδίου έτους, παραχωρήθηκε ως δανεικός στην ομάδα της Πριμέρα Ντιβισιόν, Ρεκρεατίβο δε Ουέλβα.

Στις 1 Ιουλίου 2007, ο Μπέτο υπέγραψε μόνιμο συμβόλαιο διάρκειας τριών ετών με τον σύλλογο της Ανδαλουσίας. Έπειτα από δύο σταθερές σε απόδοση πρώτες σεζόν (πετυχαίνοντας από δύο τέρματα σε καθεμία εξ'αυτών, και αγωνιζόμενος μαζί με τους συμπατριώτες του Κάρλος Μαρτίνς και Σιλβέστρε Βαρέλα την σεζόν 2007-08), πραγματοποίησε μόλις τρεις συμμετοχές στη διάρκεια της τελευταίας σεζόν του, λόγω επαναλαμβανόμενων τραυματισμών του, ενώ η Ρεκρεατίβο τελικώς ολοκλήρωσε τη σεζόν βρισκόμενη στην τελευταία θέση της βαθμολογικής κατάταξης του πρωταθλήματος.

### Απόσυρση

Έπειτα από την ολοκλήρωση του συμβολαίου του με τη Ρεκρεατίβο, ο, τότε, 33 ετών Μπέτο υπέγραψε συμβόλαιο διάρκειας ενός έτους με την ΚΦ Ος Μπελενένσες, τον Αύγουστο του 2009. Ωστόσο, όπως είχε συμβεί και με τις αμέσως προηγούμενες σεζόν του, η πρώτη σεζόν του σημαδεύτηκε από συνεχόμενους τραυματισμούς, ενώ η ομάδα της πορτογαλικής πρωτεύουσας υποβιβάστηκε με το πέρας αυτής.

Στα τέλη Ιανουαρίου του 2011, σε ηλικία σχεδόν 35 ετών, ο Μπέτο επέστρεψε στην Ισπανία, όπου και υπέγραψε σύντομης διάρκειας συμβόλαιο με την ΟΝ Αλθίρα, ομάδα της τρίτης κατηγορίας. Στον σύλλογο, αντάμωσε εκ νέου με τον πρώην συμπαίκτη του στη Σπόρτινγκ, Λουίς Λουρένσο, ενώ και οι δύο τους έμειναν ελεύθεροι συμβολαίου τον Ιούνιο του ιδίου έτους, έπειτα από τον υποβιβασμό της ομάδας, με τον ίδιο τον Μπέτο να έχει πραγματοποιήσει, συνολικά, τρεις επίσημες συμμετοχές.

Ο Μπέτο επέστρεψε στον σύλλογο της Σπόρτινγκ τον Αύγουστο του 2011, όπου και προσελήφθη ως διευθυντής εξωτερικών δημοσίων σχέσεων.

Διεθνής Καριέρα
---------------

Ο Μπέτο πραγματοποίησε το διεθνές ντεμπούτο του στις 6 Σεπτεμβρίου 1997, σε μια εκτός έδρας ισόπαλη αναμέτρηση, στο Βερολίνο, με σκορ 1-1 απέναντι στη Γερμανία για τα προκριματικά του Παγκοσμίου Κυπέλλου του 1998. Στη συνέχεια, ήταν στέλεχος των αποστολών της εθνικής ομάδας της χώρας οι οποίες συμμετείχαν στο Παγκόσμιο Κύπελλο του 2002 - όπου και πέτυχε τέρμα σε αναμέτρηση με αντίπαλο τις ΗΠΑ, όπου η εθνική ομάδα του ηττήθηκε με τελικό σκορ 2-3 και αποκλείστηκε από τη φάση των ομίλων της διοργάνωσης (ο ίδιος αγωνίστηκε στη συγκεκριμένη διοργάνωση ως αριστερός αμυντικός) - και στα Ευρωπαϊκά Πρωταθλήματα του 2000 και του 2004.

**Beto: Διεθνή τέρματα**| Γκολ | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση
 |
| --- | --- | --- | --- | --- | --- | --- |
| 1 | 16 Αυγούστου 2000 | Εστάντιο ντο Φοντέλο, Βιζέου, Πορτογαλία |  Λιθουανία | **4**–1 | 5–1 | Φιλική Αναμέτρηση
 |
| 2 | 5 Ιουνίου 2002 | Σούουον Ουόρλντ Καπ Στέιντιουμ, Σούουον, Νότια Κορέα |  Ηνωμένες Πολιτείες | **1**–3 | 2–3 | παγκόσμιο Κύπελλο 2002 |

Honours
-------

### Club

Sporting
* Primeira Liga: 1999–2000, 2001–02
* Taça de Portugal: 2001–02
* Supertaça Cândido de Oliveira: 2000, 2002
* UEFA Cup: Runner-up 2004–05

Παραπομπές
----------

1. ↑  Beto: «Importante foi a atitude da equipa» (Beto: «The attitude of the team was the most important»)) Αρχειοθετήθηκε 2020-04-07 στο Wayback Machine.; Record, 30 Απριλίου 2001 (στα πορτογαλικά)
2. ↑  Bordeaux bring in Beto; UEFA.com, 23 Ιανουαρίου 2006
3. ↑  El Recreativo de Huelva confirma el fichaje del portugués 'Beto' (Recreativo de Huelva confirm signing of Portuguese 'Beto'); Diario AS, 1 Ιουλίου 2007 (στα ισπανικά)
4. ↑  El portugués Beto se resiente de su lesión de pubis y es baja ante el Villarreal (Portuguese Beto relapses from pubis injury and is not an option against Villarreal); Diario AS, 29 Νοεμβρίου 2008 (στα ισπανικά)
5. ↑  Beto deja de ser jugador del Recreativo (Beto is no longer a Recreativo player); Marca, 21 Αυγούστου 2009 (στα ισπανικά)
6. ↑  «Official: Beto signs for Belenenses». PortuGOAL. 21 Αυγούστου 2009. Αρχειοθετήθηκε από το πρωτότυπο στις 5 Νοεμβρίου 2013.
7. ↑  Ettien, Escudero, Beto, Lourenço y Tuiquinho [*sic*] ya están en la UD Alzira (Ettien, Escudero, Beto, Lourenço and Tiquinho are already in UD Alzira); Las Provincias, 28 Ιανουαρίου 2011 (στα ισπανικά)
8. ↑  «Beto: «Objetivo é estar na final e vencer a taça» (Beto: «Our goal is to be in the final and win cup»)» (στα Πορτογαλικά). Record. 28 Δεκεμβρίου 2011. Αρχειοθετήθηκε από το πρωτότυπο στις 4 Ιουνίου 2013.
9. ↑  USA stun Portugal; BBC Sport, 5 Ιουνίου 2002

Εξωτερικοί Σύνδεσμοι
--------------------

* Μπέτο στο footballzz.co.uk
* (Πορτογαλικά) Μπέτο στο ForaDeJogo
* Προφίλ Μπέτο στο BDFutbol
* Στατιστικά σε επίπεδο εθνικής ομάδας (Πορτογαλικά)
* Μπέτο στην ιστοσελίδα National-Football-Teams.com
* (Αγγλικά) Μπέτο – Επιδόσεις στις διοργανώσεις της FIFA

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Μουντιάλ 2002** |
| --- |
|  |
|  | 
* 1 Βίτορ Μπαΐα
* 2 Κόστα
* 3 Σαβιέρ
* 4 Κανέιρα
* 5 Κόουτο (c)
* 6 Σόουζα
* 7 Φίγκο
* 8 Πίντο
* 9 Παουλέτα
* 10 Ρουί Κόστα
* 11 Κονσεϊσάο
* 12 Βιάνα
* 13 Αντράντ
* 14 Μπαρμπόσα
* 15 Νέλσον
* 16 Ρικάρντο
* 17 Μπέντο
* 18 Φρεσάο
* 19 Καπούσο
* 20 Πετίτ
* 21 Νούνο Γκόμες
* 22 Μπέτο
* 23 Ρουί Ζόρζε
* Προπονητής: Ολιβέιρα
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Euro 2004** |
| --- |
|  |
|  | 
* 1 Ρικάρντο
* 2 Φερέιρα
* 3 Ρούι Ζόρζε
* 4 Αντράντ
* 5 Κόουτο (c)
* 6 Κοστίνια
* 7 Φίγκο
* 8 Πετίτ
* 9 Παουλέτα
* 10 Ρουί Κόστα
* 11 Σιμάο
* 12 Κιμ
* 13 Μιγκέλ
* 14 Βαλέντε
* 15 Μπέτο
* 16 Καρβάλιο
* 17 Ρονάλντο
* 18 Μανίς
* 19 Μέντες
* 20 Ντέκο
* 21 Νούνο Γκόμες
* 22 Μορέιρα
* 23 Ποστίγκα
* Προπονητής: Σκολάρι
 |

 |